b'\n_START_ARTICLE_\nGrb Zadra\n_START_PARAGRAPH_\nGrb Grada Zadra temelji se na povijesnom gradskom grbu, ima oblik poluokruglog \xc5\xa1tita u kojem je na crvenoj pozadini na konju vitez u zlatnom oklopu, gologlav, mladolikog lica, crnokos sa zlatnom aureolom oko glave (sv. Kr\xc5\xa1evan), u lijevoj ruci poludesno okrenut trokutasti \xc5\xa1tit (na srebrenoj podlozi crveni kri\xc5\xbe), u desnoj uzdignutoj ruci zlatno koplje sa zastavom polukru\xc5\xbeno vijore\xc4\x87om iznad glave konjanika, zastava srebrna s crvenim kri\xc5\xbeem, na kraju izrezana u tri repa, srednji nastavak crvenog kri\xc5\xbea, o pojasu zlatni ma\xc4\x8d u koricama, iza ramena plavi vijore\xc4\x87i pla\xc5\xa1t tri puta presavijen, crni konj u skoku, prednje noge u zraku presavijene, stra\xc5\xbenje \xc4\x8dvrsto oslonjene, oprema konja zlatna, sedlo konjanika crveno obrubljeno zlatom, iza konjanika srebrne zidine s kruni\xc5\xa1tem, u dnu ispod zidina valovito plavo more.'